CELEX: 31991D0178
Language: hr
Date: 1991-03-25 00:00:00
Title: 91/178/EEZ: Odluka Vijeća od 25. ožujka 1991. o prihvaćanju statuta Međunarodne studijske skupine za kositar

11/Sv. 110
            
            
               HR
            
            
               Službeni list Europske unije
            
            
               66
            
         31991D0178
   
               L 089/33
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 25. ožujka 1991.
   o prihvaćanju statuta Međunarodne studijske skupine za kositar
   (91/178/EEZ)
   VIJEĆE EUROSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 116.,
   uzimajući u obzir prijedlog Komisije,
   budući da je statut Međunarodne studijske skupine za kositar usvojen na konferenciji Ujedinjenih naroda o kositru u Ženevi 7. travnja 1989.;
   budući da je od država i međunarodnih organizacija koje su sudjelovale na konferenciji zatraženo da obavijeste glavnog tajnika Ujedinjenih naroda o svojem prihvatu statuta u skladu s točkom 21.(b) statuta;
   budući da će Studijska skupina provoditi važnu djelatnost analize i nadzora tržišta kositra i trgovine kositrom;
   budući da institucionalna struktura Međunarodne studijske skupine za kositar, kako je utvrđena njenim statutom, podrazumijeva zajedničko sudjelovanje Zajednice i onih država članica koje su prihvatile statut;
   budući da su određene države članice izrazile namjeru da sudjeluju u Studijskoj skupini;
   budući da bi Zajednica i one države članice koje su odlučile sudjelovati u radu Studijske skupine trebale, na temelju zajedničkog stajališta, istodobno položiti svoje isprave o prihvatu,
   ODLUČILO JE:
   Članak 1.
   Europska ekonomska zajednica prihvaća statut Međunarodne studijske skupine za kositar.
   Zajednica i one države članice koje su se u ovoj fazi odlučile sudjelovati u radu Studijske skupine istodobno polažu svoje isprave o prihvatu kod glavnog tajnika Ujedinjenih naroda, čim se dovrše potrebni unutarnji postupci.
   Tekst statuta priložen je ovoj Odluci.
   Članak 2.
   Predsjednika Vijeća ovlašćuje se odrediti osobu ovlaštenu za polaganje isprave o prihvatu u ime Zajednice.
   
      Sastavljeno u Bruxellesu 25. ožujka 1991.
      
         
            Za Vijeće
         
         
            Predsjednik
         
         R. STEICHEN
      
   
   PRILOG
   STATUT MEĐUNARODNE STUDIJSKE SKUPINE ZA KOSITAR
   
      Osnivanje
   
   
               1.
            
            
               Osniva se Međunarodna studijska skupina za kositar radi upravljanja odredbama ovog statuta i nadziranja njihove primjene.
            
         
      Cilj
   
   
               2.
            
            
               Cilj Skupine je osigurati pojačanu međunarodnu suradnju u pitanjima povezanim s kositrom, poboljšavanjem dostupnih informacija o međunarodnom gospodarstvu kositra te osiguravanjem foruma za međuvladina savjetovanja o kositru.
            
         
      Definicije
   
   
               3.
            
            
               
                           (a)
                        
                        
                           „Skupina” znači Međunarodnu studijsku skupinu za kositar, kako je osnovana ovim statutom.
                        
                     
                           (b)
                        
                        
                           „Kositar” znači kositrenu kovinu ili neki drugi pročišćeni kositar ili sekundarni kositar, ili sastav kositra u koncentratima ili kositrenoj rudi koja je dobivena iz prirodnih izvora te one kositrene proizvode koje odluči Skupina. U smislu ove definicije smatra se da izraz „ruda” isključuje: i. materijal koji je dobiven iz rudne mase s ciljem različitom od obrade, i ii. materijal koji je izlučen u postupku obrade.
                        
                     
                           (c)
                        
                        
                           „Članice” znače sve države i međuvladine organizacije iz točke 5. koje su obavijestile o svojem prihvatu u skladu s točkom 21.
                        
                     
         
      Zadaće
   
   
               4.
            
            
               Skupina ima sljedeće zadaće:
               
                           (a)
                        
                        
                           stvoriti uvjete i obavljati trajni nadzor svjetskog gospodarstva kositra i njegovih trendova, posebno stvaranjem, održavanjem i stalnim podržavanjem statističkog sustava o svjetskoj proizvodnji, zalihama, trgovini i potrošnji svih oblika kositra kao i širenjem, ako je potrebno, tako dobivenih informacija;
                        
                     
                           (b)
                        
                        
                           voditi savjetovanja i razmjenu informacija o razvoju i trendovima vezanim uz proizvodnju, zalihe, trgovinu i potrošnju svih oblika kositra;
                        
                     
                           (c)
                        
                        
                           pripremati studije, ako je potrebno, o širem opsegu važnih pitanja u vezi kositra, sukladno odlukama Skupine.
                        
                     
         
      Članstvo
   
   
               5.
            
            
               Članstvo u skupini otvoreno je svim državama koje su zainteresirane za proizvodnju ili potrošnju kositra ili međunarodnu trgovinu kositrom i svim međuvladinim organizacijama koje imaju odgovornosti u pogledu pregovora o međunarodnim sporazumima, sklapanja i primjene međunarodnih sporazuma, posebno sporazuma o sirovinama.
            
         
      Ovlasti Skupine
   
   
               6.
            
            
               
                           (a)
                        
                        
                           Skupina izvršava ovlasti i poduzima djelovanja ili organizira poduzimanje djelovanja koja mogu biti potrebna za izvršavanje i osiguravanje primjene odredaba ovog statuta.
                        
                     
                           (b)
                        
                        
                           Skupina nema ovlast, izravno ili neizravno, sklapati ugovore u svrhu trgovanja kositrom ili bilo kojom drugom sirovinom ili proizvodom ili bilo koje ugovore o budućim transakcijama; ona također nema ovlast preuzimati financijske obveze u te svrhe.
                        
                     
                           (c)
                        
                        
                           Skupina donosi pravila koja smatra potrebnima za obavljanje njezinih zadaća; navedena pravila podliježu ovom statutu i moraju biti s njime usklađena.
                        
                     
                           (d)
                        
                        
                           Skupina nema takvu ovlast i neće se smatrati da su je njezine članice ovlastile za preuzimanje obveza izvan okvira ovog statua ili poslovnika.
                        
                     
         
      Sjedište
   
   
               7.
            
            
               Sjedište je Skupine na lokaciji koju ona sama izabere na državnom području države članice, osim ako Skupina ne odluči drukčije. Skupina u pregovorima dogovara sporazum o sjedištu s vladom domaćinom koji se treba sklopiti što je prije moguće nakon stupanja na snagu ovog statuta.
            
         
      Odlučivanje
   
   
               8.
            
            
               
                           (a)
                        
                        
                           Najviše tijelo Skupine osnovane ovim statutom je glavna skupština.
                        
                     
                           (b)
                        
                        
                           Skupina, stalni odbor iz točke 9. i oni odbori i pomoćna tijela koji se mogu osnovati, donose odluke jednoglasno i bez glasovanja, osim kada je riječ o odlukama za koje je potrebna određena većina glasova koja je utvrđena u ovom statutu ili u poslovniku.
                        
                     
                           (c)
                        
                        
                           Svaka država članica ima pravo na jedan glas.
                        
                     
         
      Stalni odbor
   
   
               9.
            
            
               
                           (a)
                        
                        
                           Skupina osniva stalni odbor koji se sastoji od onih članica Skupine koje su izrazile želju za sudjelovanjem u njegovom radu.
                        
                     
                           (b)
                        
                        
                           Stalni odbor obavlja zadaće koje mu dodijeli Skupina i izvješćuje Skupinu o završetku ili napretku svojeg rada.
                        
                     
         
      Odbori i pomoćna tijela
   
   
               10.
            
            
               Skupina može osnovati industrijski savjetodavni odbor za praćenje razvoja industrije kositra. Skupina također može osnovati druge odbore ili pomoćna tijela uz Stalni odbor pod uvjetima koje utvrdi.
            
         
      Tajništvo
   
   
               11.
            
            
               
                           (a)
                        
                        
                           Skupina ima tajništvo koje se sastoji od glavnog tajnika i potrebnog osoblja.
                        
                     
                           (b)
                        
                        
                           Glavni tajnik je voditelj ureda Skupine i odgovara joj za upravljanje ovim statutom i njegovu provedbu, u skladu s odlukama Skupine.
                        
                     
         
      Suradnja s trećima
   
   
               12.
            
            
               
                           (a)
                        
                        
                           Skupina može sklapati dogovore za savjetovanja ili suradnju s Ujedinjenim narodima, njegovim tijelima ili specijaliziranim agencijama, te s drugim međuvladinim institucijama, ako je to potrebno.
                        
                     
                           (b)
                        
                        
                           Skupina također može sklapati dogovore koje smatra potrebnima radi održavanja kontakta sa zainteresiranim vladama nečlanicama, s drugim međunarodnim nevladinim organizacijama ili s institucijama privatnog sektora, ako je to potrebno.
                        
                     
                           (c)
                        
                        
                           Skupina može pozvati države nečlanice ili odgovarajuće međuvladine ili nevladine organizacije koje su istinski zainteresirane za probleme u vezi s kositrom, da prisustvuju njenim sastancima putem promatrača, pod uvjetom da ta organizacija dodijeli Skupini slična prava. Ako Skupna ne odluči drukčije, takvi promatrači mogu prisustvovati svim sastancima Skupine u pogledu cijelog ili dijela određenog sastanka ili niza sastanaka, ali ne smiju prisustvovati sastancima stalnog odbora ili nekog drugog odbora ili pododbora na kojem nisu zastupljene sve članice Skupine.
                        
                     
                           (d)
                        
                        
                           Predsjedatelj može pozvati promatrače da sudjeluju u raspravama Skupine, ali oni nemaju pravo glasa ili podnošenja prijedloga.
                        
                     
         
      Odnosi sa Zajedničkim fondom
   
   
               13.
            
            
               Skupina može zatražiti imenovanje u Međunarodno tijelo za sirovine (ICB) prema članku 7. stavku 9. Sporazuma o osnivanju Zajedničkog fonda za sirovine, u svrhu sponzoriranja - pod uvjetima koje Skupina može odrediti samo jednoglasno - projekata o kositru koji se trebaju financirati iz Fonda preko njegovog drugog računa. Skupina ne preuzima nikakve financijske obveze u vezi s takvim projektima; ona također ne smije nastupati kao provedbeno tijelo za bilo koji takav projekt.
            
         
      Pravni status
   
   
               14.
            
            
               
                           (a)
                        
                        
                           Skupina je pravna osoba međunarodnog prava.
                        
                     
                           (b)
                        
                        
                           Status skupine na državnom području vlade domaćina uređuje se sporazumom o sjedištu između vlade domaćina i Skupine.
                        
                     
                           (c)
                        
                        
                           Skupina ima pravnu osobnost za obavljanje svojih zadaća, a posebno, ali podložno gore navedenoj točki 6.(b), sposobnost sklapanja ugovora, stjecanja pokretne imovine i raspolaganja njome te pokretanja sudskih postupaka.
                        
                     
         
      Doprinosi u proračun
   
   
               15.
            
            
               
                           (a)
                        
                        
                           Svaka država članica doprinosi u godišnji proračun koji odobrava Skupina. Doprinos svake članice u proračun sastoji se od jednakog udjela od 50 % proračuna, saldo koji se dijeli između država članica u razmjeru s njihovim udjelima u ukupnoj trgovini država članica s primarnim kositrom i koncentratima koji sadrže kositar, što za države proizvođače predstavlja ukupni izvoz umanjen za ukupni uvoz, a za države potrošače, ukupni uvoz. U tu svrhu države čija proizvodnja koncentrata koji sadrže kositar prelazi navedenu potrošnju primarnog kositra, uvrštavaju se u države proizvođače, a države čija navedena potrošnja primarnog kositra prelazi njihovu proizvodnju koncentrata koji sadrže kositar uvrštava se u države potrošače. Izračun se temelji na posljednje tri kalendarske godine za koje je statistika dostupna.
                        
                     
                           (b)
                        
                        
                           Skupina utvrđuje doprinos svake članice za svaku financijsku godinu u jedinstvenoj valuti koju odluči Skupina, a u skladu s odredbama o doprinosima iz poslovnika. Svaka država članica izvršava plaćanja doprinosa sukladno svojim ustavnim postupcima.
                        
                     
         
      Statistika i informacije
   
   
               16.
            
            
               
                           (a)
                        
                        
                           Skupina prikuplja, uspoređuje i čini dostupnim članicama one statističke informacije o proizvodnji, trgovini, zalihama i potrošnji kositra za koje smatra da su potrebne za djelotvornu provedbu ovog statuta, kao i informacije iz sljedećeg stavka (b).
                        
                     
                           (b)
                        
                        
                           Skupina sklapa dogovore koje smatra potrebnima i na temelju kojih je moguća razmjena informacija sa zainteresiranim vladama nečlanica i s odgovarajućim nevladinim i međuvladinim organizacijama s ciljem osiguravanja dostupnosti najnovijih i pouzdanih podataka o proizvodnji, potrošnji, zalihama, međunarodnoj trgovini, međunarodno priznatim objavljenim cijenama kositra i o drugim čimbenicima koji utječu na potražnju kositra i opskrbu kositrom.
                        
                     
                           (c)
                        
                        
                           Skupina je dužna nastojati osigurati da niti jedna informacija koju ona objavi ne dovodi u pitanje tajnost djelovanja vlade ili osoba ili subjekata koji proizvode, obrađuju, stavljaju na tržište ili upotrebljavaju kositar.
                        
                     
         
      Godišnje ocjenjivanje i izvješća
   
   
               17.
            
            
               
                           (a)
                        
                        
                           Skupina provodi godišnje ocjenjivanje svjetskog stanja kositra i povezanih pitanja s obzirom na informacije dostavljene od strane članica i dopunjene informacijama iz svih drugih relevantnih izvora. Godišnje ocjenjivanje uključuje preispitivanje očekivanog kapaciteta proizvodnje kositra u sljedećim godinama i predviđanja za proizvodnju i potrošnju kositra te trgovinu njime za sljedeću kalendarsku godinu, s ciljem pomaganja članicama u njihovim pojedinačnim ocjenjivanjima razvoja međunarodnog gospodarstva kositra.
                        
                     
                           (b)
                        
                        
                           Skupina priprema izvješće koje sadrži rezultate godišnjih ocjenjivanja i dostavlja ga članicama. Ako Skupina smatra prikladnim, navedeno izvješće, kao i druga izvješća i studije koji se dostavljaju članicama, može se učiniti dostupnima drugim zainteresiranim stranama u skladu s poslovnikom.
                        
                     
         
      Studije
   
   
               18.
            
            
               
                           (a)
                        
                        
                           Skupina poduzima ili sklapa odgovarajuće dogovore radi izrade studija u vezi s međunarodnim gospodarstvom kositra, uključujući studije o posebnim problemima ili poteškoćama koje postoje ili koje se može očekivati.
                        
                     
                           (b)
                        
                        
                           Studije mogu sadržavati opće preporuke ili prijedloge, ali takve preporuke i prijedlozi ne ugrožavaju pravo svake članice da upravlja svim aspektima svog domaćega gospodarstva kositra i ne dovode u pitanje nadležnost drugih međunarodnih organizacija u pitanjima iz njihove nadležnosti.
                        
                     
         
      Obveze članica
   
   
               19.
            
            
               Članice ulažu najveće napore u suradnju i promicanje ostvarivanja ciljeva Skupine, posebno osiguravanjem podataka o gospodarstvu kositra iz točke 16.(a).
            
         
      Izmjena
   
   
               20.
            
            
               Ovaj se statut može mijenjati samo jednoglasnom odlukom Skupine.
            
         
      Stupanje na snagu
   
   
               21.
            
            
               
                           (a)
                        
                        
                           Ovaj statut stupa na snagu kada države koje zajedno predstavljaju najmanje 70 % trgovine kositrom, kako je navedeno u prilogu ovom statutu, obavijeste glavnog tajnika Ujedinjenih naroda (dalje u tekstu „depozitar”), u skladu s dolje navedenom točkom (b), o svom prihvatu ovog statuta.
                        
                     
                           (b)
                        
                        
                           Svaka država ili međuvladina organizacija iz točke 5. koja želi postati članicom Skupine obavješćuje depozitara o tome da prihvaća statut bilo privremeno, do okončanja svojih unutarnjih postupaka, bilo konačno. Svaka država članica ili međuvladina organizacija koja je obavijestila o svom privremenom prihvatu statuta nastoji okončati svoje postupke što je brže moguće te obavješćuje depozitara o njihovom okončanju.
                        
                     
                           (c)
                        
                        
                           Ako uvjeti za stupanje na snagu ovog statuta ne budu ispunjeni do 31. prosinca 1989., depozitar će pozvati one države i međuvladine organizacije koje su obavijestile o svom prihvatu ovog statuta na temelju gore navedene točke (b) da odluče o tome hoće li ovaj statut stupiti na snagu između njih.
                        
                     
                           (d)
                        
                        
                           Kada ovaj statut stupi na snagu, depozitar nakon toga, što je prije moguće, saziva osnivački sastanak Skupine.
                           Članice se o navedenom sastanku, kada je to moguće, obavješćuje najmanje mjesec dana prije sastanka.
                        
                     
         
      Istupanje
   
   
               22.
            
            
               
                           (a)
                        
                        
                           Članice u svakom trenutku mogu istupiti iz Skupine davanjem pisane obavijesti o istupanju depozitaru i glavnom tajniku Skupine.
                        
                     
                           (b)
                        
                        
                           Istupanje ne dovodi u pitanje nikakve financijske obveze koje su već preuzete i ne ovlašćuje članicu na bilo kakav povrat njezinih doprinosa za godinu u kojoj se istupanje dogodilo.
                        
                     
                           (c)
                        
                        
                           Istupanje proizvodi učinke 30 dana nakon što je depozitar zaprimio obavijest.
                        
                     
                           (d)
                        
                        
                           Glavni tajnik Skupine odmah obavješćuje sve članice o svakoj obavijesti zaprimljenoj prema ovoj točki.
                        
                     
         
      Stavljanje izvan snage
   
   
               23.
            
            
               
                           (a)
                        
                        
                           Skupina u svakom trenutku može dvotrećinskom većinom glasova država članica odlučiti da se ovaj statut stavlja izvan snage. Takvo stavljanje izvan snage proizvodi učinke od dana koji odredi Skupina.
                        
                     
                           (b)
                        
                        
                           Neovisno o stavljanju ovog statuta izvan snage, Skupina nastavlja postojati onoliko dugo koliko je potrebno da se provede likvidacija, uključujući poravnanje računa.
                        
                     
         
      Rezerve
   
   
               24.
            
            
               Na odredbe ovog statuta ne mogu se stavljati rezerve.
            
         PRILOG
   
      Trgovina kositrom
       (1)
   
   
               Država
            
            
               Izvoz
            
            
               Uvoz
            
            
               Trgovina
            
            
               Postotak (%)
            
         
               (1 000 tona)
            
         
               Argentina
            
            
               0,1
            
            
               0,9
            
            
               1,0
            
            
               0,27
            
         
               Austrija
            
            
               6,5
            
            
               0,4
            
            
               6,9
            
            
               1,84
            
         
               Belgija — Luksemburg
            
            
               2,9
            
            
               3,2
            
            
               6,1
            
            
               1,63
            
         
               Bolivija
            
            
               12,9
            
            
               —
            
            
               12,9
            
            
               3,44
            
         
               Brazil
            
            
               20,1
            
            
               —
            
            
               20,1
            
            
               5,36
            
         
               Kanada
            
            
               17,2
            
            
               3,8
            
            
               5,5
            
            
               1,47
            
         
               Kina
            
            
               7,0
            
            
               —
            
            
               17,2
            
            
               4,59
            
         
               Danska
            
            
               0,9
            
            
               0,9
            
            
               1,8
            
            
               0,48
            
         
               Egipat
            
            
               —
            
            
               0,3
            
            
               0,3
            
            
               0,08
            
         
               Finska
            
            
               —
            
            
               0,1
            
            
               0,1
            
            
               0,03
            
         
               Francuska
            
            
               0,2
            
            
               7,7
            
            
               7,9
            
            
               2,11
            
         
               Demokratska Republika Njemačka
            
            
               3,1
            
            
               19,4
            
            
               22,5
            
            
               6,00
            
         
               Savezna Republika Njemačka
            
            
               70,7
            
            
               713,0
            
            
               783,7
            
            
               7,34
            
         
               Grčka
            
            
               —
            
            
               0,4
            
            
               0,4
            
            
               0,11
            
         
               Mađarska
            
            
               —
            
            
               34,0
            
            
               34,0
            
            
               0,32
            
         
               Indija
            
            
               —
            
            
               2,7
            
            
               2,7
            
            
               0,72
            
         
               Indonezija
            
            
               25,3
            
            
               —
            
            
               25,3
            
            
               6,74
            
         
               Irska
            
            
               —
            
            
               0,1
            
            
               0,1
            
            
               0,03
            
         
               Italija
            
            
               0,1
            
            
               6,2
            
            
               6,3
            
            
               1,68
            
         
               Japan
            
            
               —
            
            
               32,1
            
            
               32,1
            
            
               8,56
            
         
               Malezija
            
            
               49,2
            
            
               13,1
            
            
               62,3
            
            
               16,61
            
         
               Meksiko
            
            
               —
            
            
               4,7
            
            
               4,7
            
            
               1,25
            
         
               Nizozemska
            
            
               2,6
            
            
               8,5
            
            
               11,1
            
            
               2,96
            
         
               Nigerija
            
            
               0,6
            
            
               —
            
            
               0,6
            
            
               0,16
            
         
               Norveška
            
            
               —
            
            
               0,5
            
            
               0,5
            
            
               0,13
            
         
               Peru
            
            
               3,8
            
            
               0,4
            
            
               4,2
            
            
               1,12
            
         
               Filipini
            
            
               —
            
            
               0,5
            
            
               0,5
            
            
               0,13
            
         
               Poljska
            
            
               —
            
            
               3,1
            
            
               3,1
            
            
               0,83
            
         
               Portugal
            
            
               —
            
            
               0,6
            
            
               0,6
            
            
               0,16
            
         
               Republika Koreja
            
            
               —
            
            
               5,1
            
            
               5,1
            
            
               1,36
            
         
               Španjolska
            
            
               0,1
            
            
               3,3
            
            
               3,4
            
            
               0,91
            
         
               Švedska
            
            
               0,1
            
            
               0,6
            
            
               0,7
            
            
               0,19
            
         
               Tajland
            
            
               16,5
            
            
               —
            
            
               16,5
            
            
               4,40
            
         
               Turska
            
            
               —
            
            
               1,1
            
            
               1,1
            
            
               0,29
            
         
               Savez Sovjetskih Socijalističkih Republika
            
            
               —
            
            
               13,8
            
            
               13,8
            
            
               3,68
            
         
               Ujedinjena Kraljevina Velike Britanije i Sjeverne Irske
            
            
               16,8
            
            
               14,1
            
            
               30,9
            
            
               8,24
            
         
               Sjedinjene Američke Države
            
            
               1,4
            
            
               41,4
            
            
               42,8
            
            
               11,41
            
         
               Jugoslavija
            
            
               —
            
            
               1,4
            
            
               1,4
            
            
               0,37
            
         
               Zair
            
            
               2,6
            
            
               —
            
            
               2,6
            
            
               0,69
            
         
               UKUPNO
            
            
               184,7
            
            
               190,4
            
            
               375,1
            
            
               100,00
            
         
      (1)  Godišnji prosjek za razdoblje od 1985. do 1987. za uvoz i izvoz koncentrata kositra i primarnog kositra za države koje su sudjelovale na Konferenciji Ujedinjenih naroda o kositru 1988.